section_heading: Recenzije
paragraph_text: Album je uglavnom dobio pozitivne kritike. AllMusic mu je dodijelio četiri zvjezdice od njih pet i pohvalio ga kao "... jedan odličan korak unaprijed za Porcupine Tree, a velik napredak predstavlja zbog toga što ta četvorica mogu rokati kako spada i istovremeno pronaći svoj opojan stil ambijentalne glazbe... Iako Wilson opet neizravno pjeva o stresu i prirodi života na koncu stoljeća, to i dalje čini na ugodno liberalan način." Dutch Progressive Rock Pageu također se svidio album i dodijelio mu je 8 od 10 bodova, izjavivši: "'Signify' nije najbolji album Porcupine Treeja i zasigurno nije prvi koji bih preporučio novom obožavatelju... Ali to ne znači da na njemu nema vrlo kvalitetnih stvari. Taj CD sadrži pjesme koje su kasnije postale njegovi klasici, poput heavy metal naslone skladbe 'Signify'... 'Waiting', kojim je grupa prvi put pokušala snimiti singl, i 'Dark Matter'."Porcupine Tree - Signify - Recenzija dprp.net. Pristupljeno 27. listopada 2019. Ista je web-stranica pohvalila i prijelaze između pjesama.